stanford-oval/wikipedia huggingface dataset:
Nikita Mazepin
Ura

Mazepin siirtyi kartingista vuonna 2015 formuloiden pariin. Kartingissa Mazepin voitti yhden MM-hopean. Kaudella 2015 hän ajoi muun muassa Formula Renault NEC:issä ja Eurocup Formula Renaultissa. Kaudeksi 2016 Mazepin siirtyi Euroopan Formula 3 -mestaruussarjaan HitechGP-talliin. Helmikuussa 2016 Formula 1 -talli Force India kertoi kiinnittäneensä Mazepinin kehityskuljettajakseen. GP3-sarjassa hän ajoi yhden kauden vuonna 2018, missä hän voitti neljä osakilpailua, mutta hävisi sarjan mestaruuden Anthoine Hubertille. Kausina 2019–2020 hän ajoi Formula 2 -luokkaa, missä hän voitti kaksi osakilpailua kaudella 2020.
Ura > Formula 1 -ura

Kaudella 2021 Mazepin ajoi Formula 1 -sarjassa Haas -tallissa. Hän joutui jättämään kauden päättäneen Abu Dhabin GP:n väliin koronatartunnan takia. Mazepin ei saavuttanut ensimmäisellä F1-kaudellaan pisteitä parhaana tuloksenaan Azerbaidžanin GP:n 14 sija. Syyskuussa 2021 Mazepin teki Haasin kanssa jatkosopimuksen kaudesta 2022.
Belgian GP:ssä turva-auton takana ajettaessa hän sai aluksi kilpailun nopeimman kierroksen, mutta se poistettiin virallisista tuloksista eikä yksikään kuljettaja saanut nopeinta kierrosta vuoden 2021 Belgian GP:stä. Koska kilpailu kesti vain yhden kierroksen ennen sen perumista nopeinta kierrosta ei myönnetty.
Ennen kauden 2022 alkua Mazepin ja hänen sponsorinsa Uralkali joutuivat vaikeuksiin, koska Haas-talli poisti sponsorinsa logon ja mainostarrat autoistaan Venäjän hyökättyä Ukrainaan ja myöhemmin irtisanoi sopimukset.
Lyhyen F1-uransa jälkeen Mazepin on ajanut Aasian Le Mans -sarjaa.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2018 | ART Grand Prix | ESPFEA 1 | ESPSPR 10 | FRAFEA 2 | FRASPR 5 | AUTFEA 13 | AUTSPR 7 | GBRFEA 2 | GBRSPR 7 | HUNFEA 1 | HUNSPR 12 | BELFEA 5 | BELSPR 1 | ITAFEA 5 | ITASPR 3 | RUSFEA 2 | RUSSPR Kesk. | ABUFEA 5 | ABUSPR 1 | 198 | 2. |
Formula 2 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2019 | ART Grand Prix | BHRFEA 19 | BHRSPR 13 | AZEFEA 8 | AZESPR Kesk. | ESPFEA 17 | ESPSPR 14 | MONFEA 10 | MONSPR 8 | FRAFEA Kesk. | FRASPR 16 | AUTFEA 12 | AUTSPR 11 | GBRFEA 16† | GBRSPR 12 | HUNFEA 12 | HUNSPR 15 | BELFEA C | BELSPR C | ITAFEA 11 | ITASPR 9 | RUSFEA 8 | RUSSPR Kesk. | ABUFEA 10 | ABUSPR 17† | 11 | 18. |
| 2020 | Hitech Grand Prix | AUTFEA 14 | AUTSPR 10 | STYFEA 14 | STYSPR 8 | HUNFEA 2 | HUNSPR 5 | GBRFEA 1 | GBRSPR 5 | GBRFEA 4 | GBRSPR 8 | ESPFEA 13 | ESPSPR 6 | BELFEA 2 | BELSPR 4 | ITAFEA NC | ITASPR 8 | TUSFEA 1 | TUSSPR 18 | RUSFEA 7 | RUSSPR 2 | BHRFEA 5 | BHRSPR 2 | SKRFEA 9 | SKRSPR 9 | 164 | 5. |
Formula 1 -tulokset > Tulokset kilpailuittain

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2021 | Haas | BHR Kesk. | EMI 17 | POR 19 | ESP 19 | MON 17 | AZE 14 | FRA 20 | STY 18 | AUT 19 | GBR 17 | HUN Kesk. | BEL 17 | NED Kesk. | ITA Kesk. | RUS 18 | TUR 20 | USA 17 | MXC 18 | SÃP 17 | QAT 18 | SAU Kesk. | ABU Louk. | 0 | 21. |
Formula 1 -tulokset > Kaudet numeroina

| Kausi | Talli | Sijoitus | Kilpailut | Pisteet | Voitot | Palkinto- pallisijat | Paalu- paikat | Nopeimmat kierrokset | Pistesijat | Keskeytykset |
| --- | --- | --- | --- | --- | --- | --- | --- | --- | --- | --- |
| 2021 | Haas-Ferrari | 21. | 22 (21 starttia) | 0 | 0 | 0 | 0 | 0 | 0 | 5 |
| Yhteensä (1 kausi) | Yhteensä (1 kausi) | Yhteensä (1 kausi) | 22 (21 starttia) | 0 | 0 | 0 | 0 | 0 | 0 | 5 |
Formula 1 -tulokset > Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Bahrainin GP 2021 |
Slania

| Slania Eluveitie |
| --- | --- | --- |

Studioalbumin tiedot
 Julkaistu: 15. helmikuuta 2008
 Tyylilaji: folk metal, kelttimetalli, melodinen death metal
 Kesto: 48.42
 Levy-yhtiö: Nuclear Blast
Eluveitien muut julkaisut
| Spirit 2006 | Slania 2008 | Evocation I: The Arcane Dominion 2009 |
Slania on sveitsiläisen folk metal -yhtye Eluveitien toinen täyspitkä studioalbumi. Se julkaistiin 15. helmikuuta 2008 Nuclear Blastin kustantamana. ”Inis Mona” -kappaleesta on tehty musiikkivideo. Kappaleen intron ja kertosäkeen melodia on lainattu kelttiläisestä laulusta ”Tri Martolod”.
Kappaleet

Samon – 1.49
Primordial Breath – 4.19
Inis Mona – 4.09
Gray Sublime Archon – 4.21
Anagantios – 3.25
Bloodstained Ground – 3.20
The Somber Lay – 4.00
Slanias Song – 5.40
Giamonios – 1.23
Tarvos – 4.39
Calling the Rain – 5.06
Elembivos – 6.31
Samon (Acoustic Version) – 1.27
Kokoonpano

Anna Murphy – kampiliira
Chrigel Glanzmann – tavallinen ja matala tinapilli, uillean pipes, mandola, bodhrán, laulu
Ivo Henzi – kitara
Simeon Koch – kitara, laulu
Meri Tadic – viulu, laulu
Rafi Kirder – basso
Merlin Sutter – rummut
Sevan Kirder – puuhuilu, tinapilli, säkkipilli
Arvostelut

About.com:
Allmusic:
Imperiumi.net:
Soundi:
Aiheesta muualla

Slania Discogsissa. (englanniksi)
Slania Last.fm:ssä (englanniksi)
Albumi Slania Encyclopaedia Metallum -sivustolla (englanniksi)
Shrine of Our Lady of Europe

| Shrine of Our Lady of Europe |
| --- | --- |

Sijainti:  Europa Point, Gibraltar
Rakentamisvuosi:  1300-luku
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Shrine of Our Lady of Europe on roomalaiskatolilainen pyhättö Europa Pointilla Gibraltarilla. Rakennus on luultavasti peräisin 1300-luvulta ja se palvelee nykyisin seurakuntaa. Kirkko on nimetty Neitsyt Marian mukaan, joka tunnetaan Gibraltarilla tittelillä Our Lady of Europe.
Historia

Nykyisen kirkon tilalla oli alun perin moskeija, jonka rakensivat 700-luvulla Iberian niemimaan valloittaneet maurit. Moskeija rakennettiin jossain vaiheessa ennen vuotta 1309. Moskeija muutettiin pyhätöksi espanjalaisten valloitettua Gibaltarin Don Rodrigo Ponce de Leonin johdolla vuonna 1462 ja se sai tuolloin nykyisen nimensä. Jonkin aikaa tämän jälkeen pieni puusta tehty Neitys Marian ja Jeesuksen patsas. Pyhätöstä tuli suosittu vierailupaikka Gibraltarinsalmen läpi kulkevien laivojen miehistöjen keskuudessa. Pyhättö selviytyi monista Gibraltaria kohdanneista vaikeuksista, kuten merirosvojen hyökkäyksiltä. Merirosvo Hali Hamat kuitenkin ryösti monet pyhätön arvoesineistä vuonna 1540. Bernardino Mendozan johtama espanjalaislaivasto kukisti myöhemmin merirosvot merellä. Kuningas Phillip II rakennutti pyhätölle paksummat seinät, jotta paikka voisi toimia tarpeen vaatiessa paikallisten suojana.
Britit valtasivat Gibraltarin elokuussa 1704 ja brittiläiset merisotilaat ryöstivät pyhätön esineistöä ja heittivät muun muassa Neitsyt Marian ja Jeesuksen patsaan alas kalliolta. Puinen patsas hajosi, mutta sen osat kelluivat ja ne löysi myöhemmin merestä paikallinen kalastaja. Paloja säilytettiin myöhemmin Algecirasissa. Pyhätön käyttö väheni, se rappeutui ja se kärsi lisäksi vahinkoja myöhemmässä piirityksessä. Kuitenkin Neitsyt Marian ja Jeesuksen patsaasta tehtiin kopio, joka asetettiin paikallisen katedraaliin.
Toukokuussa 1866 paikalle rakennettiin väliaikainen kappeli, jonka alttarin marmorin lahjoitti paavi. Varsinainen pyhättö oli edelleen rappeutumassa ja sitä käytettiin muun muassa armeijan öljyvarastona ja myöhemmin kirjastona. E.R. Kenyon kuvaili vuonna 1910 pyhättöä rumaksi pieneksi rakennukseksi parakkien vieressä. Armeija aikoi purkaa koko rakennuksen vuonna 1958, mutta tämä estyi kun se julistettiin historialliseksi monumentiksi. Pyhättöä alettiin jälleenrakentaa vuonna 1968 ja saman vuoden syyskuussa pidettiin ensimmäinen jumalanpalvelus pyhätössä miltei 300;n vuoteen.
Aiheesta muualla

Kuvia tai muita tiedostoja aiheesta Shrine of Our Lady of Europe Wikimedia Commonsissa
Neityt Marian ja Jeesuslapsen patsas pyhätössä.
New Romneyn rautatieasema

New Romneyn rautatieasema on kapearaiteisen Romney, Hythe and Dymchurch Railwayn liikennepaikka New Romneyssa Kentin kreivikunnassa Englannissa. Se on myös aina ollut rautatieyhtiön päätoimiston sijaintipaikka.
Historia > Tilapäinen pääteasema

Ennen Dungenessiin johtavaa laajennuksen valmistumista New Romney oli rautatien eteläinen päätepiste. Tuolloin asemalaiturit sijaitsivat nykyisen ravintolan ja pienoismallinäyttelyrakennuksen mailla.
Dungenessin laajennuksen myötä laiturialue piti siirtää tienpinnan tasosta alemmalle tasolle, koska uusi ratalinja vaati maantien alittamista. Nykyinen asema-alue rakennuksineen on rakennettu 1930-luvulla, jolloin Hythen ja New Romneyn välillä liikennöivät junat käyttivät päättyviä ylemmän tason laituriraiteita ja läpikulkevat junat alemman tason laituriraiteita.
Kun rautatie avattiin julkiselle liikenteelle uudelleen toisen maailmansodan jälkeen, New Romneysta tuli jälleen tilapäinen pääteasema siihen saakka, kunnes New Romneyn ja Dungenessin välinen rataosuus saatiin korjattua liikennöitävään kuntoon ja muutettua yksiraiteiseksi.
New Romneyn asemalla vuonna 1947 järjestetyn Dungenessin radan uudelleen avaamisen kunniaksi järjestetyssä seremoniassa esiintyivät myös näyttelijät Stan Laurel ja Oliver Hardy.
Historia > Uudelleenrakennus

New Romneyn asema-alue on kehittynyt vaiheittain useiden vuosien aikana. Varsinainen peruskunnostus suoritettiin 1970-luvun lopulla, jolloin laiturialueet katettiin ja läpikulkevan liikenteen laitureita jatkettiin. Kunnostuksen jälkeen asemalla oli käytössä kaikkiaan yhdeksän raidetta. Kaksi vanhaa ylemmän tason laituriraidetta jäivät käyttöön numeroimattomina, ja neljä laituriraidetta, raiteet 1–4, lisättiin katoksen alle. Katoksen alla oli lisäksi kolme laituritonta raidetta, joita käytetään vaunukaluston säilytykseen.
Ylemmän tason laituriraiteita käytettiin pääasiassa vain vähäisissä määrin vaunukaluston säilytykseen, ja ne purettiin suurelta osin 1980-luvun aikana. Viimeisetkin jäljet vanhoista ylätason laitureista katosivat 1990-luvulla, kun kääntöpöytä siirrettiin nykyiseen paikkaansa ja raidejärjestelyt muuttuivat. Vanhat laiturialueet jäivät asemaravintolan laajennusosan alle.
Rakennukset > Yhtiön toimisto

Yhtiön pääkonttori sijaitsee asema-alueella. Konttoriin on tien puolelta erillinen sisäänkäynti. Yleisesti toimisto tunnetaan nimellä front office, ja se on hallinnon keskuspaikka. Asemalla on lisäksi toimitusjohtajalle ja vastuupäälliköille omat toimistotilat.
Rakennukset > Aseman rakennukset

New Romney on rautatien liikenteellinen ja operatiivinen keskus, joten siellä sijaitsevat muun muassa suuri lipputoimisto, myymälä ja kahvio. Näiden lisäksi asemalla on myös museo ja pienoismallinäyttely.
Rakennukset > Liikenteenohjaus

New Romneyn asetinlaitetornista käsin ohjataan kaikkea liikennettä paikallisesti. New Romneyn liikenteenohjauskeskuksesta valvotaan ja ohjataan junaliikennettä koko radalla muiden asemien henkilökuntien avustuksella. Liikenteenohjauskeskuksessa työskentelevä liikenteenohjaaja on jatkuvasti radiopuhelinyhteydessä radan muilla asemilla työskenteleviin asetinlaitemiehiin, veturinkuljettajiin, asemahenkilökuntaan, junamiehistöön ja kunnossapitotyöntekijöihin.
Rakennukset > Vetokaluston säilytys ja huolto

Rautatien alkuperäinen yhdeksänpilttuinen veturitalli on edelleen käytössä, mutta sitä on laajennettu huomattavasti, ja sen koko on lähes kaksinkertaistunut. Nykyisessä tallissa on tilaa rautatien kaikille vetureille sekä kunnossapitoa tarvitsevalle kalustolle. Veturitallissa on myös sosiaalitilat työntekijöille. Asema-alueella on myös maalauspaja. Hythessä on lisäksi pienempi veturitalli, mutta se on lähes käyttämätön.
Rakennukset > Ratatyön keskuspaikka

Myös ratatyöntekijöiden tilat sijaitsevat New Romneyssa. Rautatien alkuperäinen, pieneksi käynyt ratatyökalustohalli on korvattu suuremmalla hallilla. Hallissa säilytetään kunnossapidossa tarvittavaa välineistöä sekä ratatyökalustoa.
Rakennukset > Perinnekaluston säilytyshalli

Historiallisen rautatiekaluston säilytyshalli toimii nykyisin vanhassa ratatyökaluston säilytyshallissa. Hallissa sijaitsevat rautatieperinnearkisto sekä pieni kokoelma historiallista erikoisjunissa käytettävää rautatiekalustoa. Toiminnasta vastaa pieni perinteen säilyttämisestä kiinnostunut yhteisö.
Rakennukset > Vaunukalustohalli

Rautatien vaunukalustoa säilytetään, kunnostetaan ja rakennetaan New Romneyn kalustohallissa. Halli oli ennen asema-alueen suurimpia rakennuksia, mutta se on nyt yksi pienimmistä lukuisten muiden toimipisteiden laajennuksien vuoksi.
Rakennukset > Muut tilat

Asemalla toimii lisäksi muita pienempiä rautatien toimintaan ja liikennöintiin liittyviä yksiköitä, jotka käyttävät aseman pieniä tiloja. Näitä ovat muun muassa opastin- ja telekommunikaatiojaos, joka hoitaa rautatien opastin- ja kommunikaatiolaitteita, sekä markkinoinnista vastaava yksikkö. Muita tiloja ovat lisäksi julkiset käymälät, lasten leikkialue, piknikalue sekä suuri pysäköintialue. Lisäksi alueella on rajoitettu määrä henkilökunnan majoitushuoneita.
Aiheesta muualla

Romney, Hythe and Dymchurch Railway: New Romney station (Arkistoitu – Internet Archive)
Signe Vessman

| Signe Vessman |
| --- | --- |
 Vessman vuonna 1920.
Henkilötiedot
Koko nimi:  Signe Augusta Maria Vessman (o.s. Svensson)
Syntynyt: 20. kesäkuuta 1879 Tukholma, Ruotsi
Kuollut: 25. maaliskuuta 1953 (73 vuotta) Tukholma, Ruotsi
Kansalaisuus:  ruotsalainen
Ammatti:  ompelija, poliitikko
Poliitikko
Puolue:  Sosiaalidemokraatit
Asema:  Kansanedustaja (1925–1928)
Signe Augusta Maria Vessman (o.s. Svensson; 20. kesäkuuta 1879 Tukholma – 25. maaliskuuta 1953 Tukholma) oli ruotsalainen sosiaalidemokraattinen poliitikko. Hän oli kansanedustaja Ruotsin valtiopäivien toisessa kamarissa vuosina 1925–1928. Vuosina 1906–1908 hän oli naisten ammattiliiton Kvinnornas fackförbundin puheenjohtaja ja 1920–1936 hän johti sosiaalidemokraattisen puolueen naisjärjestöä (SSKF), jonka jäsenlehteä Morgonbrisiä hän toimitti 1921–1932. Koulutukseltaan hän oli ompelija.
Vessman kuoli vuonna 1953. Hänet on haudattu Norra begravningsplatsenille.
Aiheesta muualla

Kuvia tai muita tiedostoja aiheesta Signe Vessman Wikimedia Commonsissa
Spjærøyn kirkko

| Spjærøyn kirkko Spjærøy kirke |
| --- | --- |
 Kirkko vuonna 2006.
Sijainti:  Hvaler, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1891
Suunnittelija:  Jacob Wilhelm Nordan
Materiaali:  kivi
Istumapaikkoja:  130
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Spjærøyn kirkko (norj. Spjærøy kirke) on Hvalerin kunnassa Norjassa sijaitseva kivinen pitkäkirkko vuodelta 1891.
Aiheesta muualla

Kuvia tai muita tiedostoja aiheesta Spjærøyn kirkko Wikimedia Commonsissa
Soutu kesäolympialaisissa 1924

Soutu
Vuoden 1924 kesäolympialaisten soutu järjestettiin 13. – 17. heinäkuuta 1924 Seinellä Pariisissa. Tämä oli kuudes kerta, kun laji oli mukana olympialaisten ohjelmassa. Mukana oli 181 osanottajaa 14 eri maasta. Soutu järjestettiin ainoastaan miehille. Tapahtumia oli seitsemän.
Mitalistit

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Yksikkö |  Jack Beresford |  William Gilmore |  Josef Schneider |
| Kaksikko |  Paul Costello ja John B. Kelly |  Marc Detton ja Jean-Pierre Stock |  Rudolf Bosshard ja Heinrich Thoma |
| Perämiehetön kaksikko |  Teun Beijnen ja Willy Rösingh |  Maurice Bouton ja Georges Piot | Ei pronssimitalistia* |
| Perämiehellinen kaksikko |  SveitsiÉdouard Candeveau Alfred Felber Émile Lachapelle |  ItaliaErcole Olgeni Giovanni Scatturin Gino Sopracordevole |  YhdysvallatLeon Butler Harold Wilson Edward Jennings |
| Perämiehetön nelikko |  Yhdistynyt kuningaskuntaCharles Eley James MacNabb Robert Morrison Terence Sanders |  KanadaArchibald Black George MacKay Colin Finlayson William Wood |  SveitsiEmile Albrecht Alfred Probst Eugen Sigg Hans Walter |
| Perämiehellinen nelikko |  SveitsiEmile Albrecht Alfred Probst Eugen Sigg Hans Walter Walter Lossli |  RanskaEugène Constant Louis Gressier Georges Lecointe Raymond Talleux Ernest Barberolle |  YhdysvallatRobert Gerhardt Sidney Jelinek Edward Mitchell Henry Welsford John Kennedy |
| Kahdeksikko |  YhdysvallatLeonard Carpenter Howard Kingsbury Alfred Lindley John Miller James Rockefeller Frederick Sheffield Benjamin Spock Alfred Wilson Laurence Stoddard |  KanadaArthur Bell Robert Hunter William Langford Harold Little John Smith Warren Snyder Norman Taylor William Wallace Ivor Campbell |  ItaliaAnte Katalinić Frane Katalinić Šimun Katalinić Giuseppe Crivelli Latino Galasso Petar Ivanov Bruno Sorić Carlo Toniatti Viktor Ljubić |
*Brittiläinen joukkue (Gordon Killick ja Charles Southgate) ei osallistunut finaaliin, joten heille ei jaettu pronssimitaleja.
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Yhdysvallat | 2 | 1 | 2 | 5 |
| 2. |  Sveitsi | 2 | 0 | 3 | 5 |
| 3. |  Yhdistynyt kuningaskunta | 2 | 0 | 0 | 2 |
| 4. |  Alankomaat | 1 | 0 | 0 | 1 |
| 5. |  Ranska | 0 | 3 | 0 | 3 |
| 6. |  Kanada | 0 | 2 | 0 | 2 |
| 7. |  Italia | 0 | 1 | 1 | 2 |
Sikasota (Serbia)

”Sikasota” oli Itävalta-Unkarin ja Serbian välillä maaliskuusta 1906 heinäkuuhun 1909 jatkunut kiista, jossa Itävalta-Unkari yritti karjaeläimiä koskeneen tuontikiellon avulla painostaa Serbiaa luopumaan aluelaajennuksiin tähdänneestä politiikastaan. Konflikti sai nimensä siitä, että sen aikana myös sikojen tuonti Serbiasta Itävalta-Unkarin alueelle kiellettiin kokonaan.
Maiden välit olivat huonontuneet Serbiassa vuonna 1903 tapahtuneen vallanvaihdoksen jälkeen, minkä seurauksena neuvottelut keskinäisen kauppasopimuksen uusimisesta eivät tahtoneet edetä. Serbia halusi vähentää taloudellista riippuvuuttaan Itävalta-Unkarista, jonne suuntautui yli 80 prosenttia Serbian viennistä ja josta saatiin myös yli 50 prosenttia tuonnista. Neuvottelut kariutuivat lopullisesti Serbian solmittua tulliliiton Bulgarian kanssa elokuussa 1905. ”Sikasota” alkoi, kun Itävalta-Unkari sulki Serbian vastaisen rajansa kaupankäynniltä 1. maaliskuuta 1906 alkaen. Serbia onnistui kuitenkin löytämään vienti- ja luottomarkkinoita muualta, ja sen ulkomaankauppa itse asiassa lisääntyi kauppasulun aikana. Tuonti järjestyi Saksasta. ”Sikasota” onnistui ainoastaan lisäämään Serbian vihamielisyyttä Itävalta-Unkaria kohtaan. Se lisäsi myös Serbian halua saada yhteys Adrianmeren rannikkoon ja siten vahvisti ekspansiohakuista politiikkaa Serbiassa.
Solid Gold Sweet

| Solid Gold Sweet Sweet |
| --- | --- | --- |

Kokoelmalevyn tiedot
 Julkaistu: 1997
 Tyylilaji: hard rock glam rock
 Levy-yhtiö: Snapper Music
Sweetin muut kokoelmalevyt
| The Best of Sweet 1993 | Solid Gold Sweet 1998 | Sweet Originals 1998 |
Solid Gold Sweet on Sweet-yhtyeen vuonna 1998 julkaistu kahden CD-levyn kokoelma-albumi. CD 1 sisältää vaihtoehtoisia studioversioita ja demoja, CD 2 puolestaan livemateriaalia.
Kappaleet > CD 1: Studio

Solid Gold Brass
Cockroach
Laura Lee (Show Me the Way)
Hard Times
Midnight to Daylight
4th of July
Windy City
Strong Love (kirjoitettu kanteen väärin; "Breakdown")
Healer (kirjoitettu kanteen väärin; "Are You Coming to See Me")
Lost Angels
Play All Night
Love Is Like Oxygen
Sweet F.A.
Dream On
Kappaleet > CD 2: Live

Action
Teenage Rampage
Rebel Rouser
Need a Lot of Lovin’
Done Me Wrong All Right
Cockroach
Fox on the Run
She Gimme Lovin’
Hell Raiser
Midnight to Daylight
4th of July
Blockbuster
Yesterday’s Rain
Rock & Roll Disgrace
Signe Wirff

Signe Wirff
Signe Mathilda Wirff (4. marraskuuta 1887 Tukholma – 18. joulukuuta 1956 Tukholma) oli ruotsalainen näyttelijä. Tukholmalaisesta teatterikoulusta valmistuttuaan hän aloitti uransa Turun ruotsalaisessa teatterissa vuonna 1918. Kolme vuotta myöhemmin Wirff siirtyi Helsingin Ruotsalaiseen teatteriin, jossa hän esiintyi vuodet 1921–1926. Siellä Wirff tapasi myös puolisonsa, suomalaisen näyttelijän John Prechtin, jonka kanssa hän oli avioliitossa 1922–1932. Ruotsiin palattuaan Wirff näytteli muun muassa Tukholman Dramatenissa ja teki 1930-luvun alusta lähtien lukuisia elokuvarooleja.
Valikoitu filmografia

Ajomies (1921)
Albertinalla risteilemässä (1938)
Kadettitovereita (1939)
Mies paikallaan (1940)
Oi, millainen asianajaja (1940)
Mikään ei unohdu (1942)
Miehen nainen (1945)
Kristiina ohjaksissa (1946)
Mätämuna (1946)
Kriisi (1946)
Erämaalaakson kansa (1950)
Rakkauden uhkapeluri (1950)
Parempi naida kuin palaa (1955)
Maankiertäjä ja Rasmus (1955)
Aiheesta muualla

Signe Wirff Internet Movie Databasessa. (englanniksi)
Signe Wirff Elonetissä.
Signe Riisalo

| Signe Riisalo |
| --- | --- |
 Riisalo vuonna 2021.
Viron sosiaaliturvaministeri
 Kaja Kallaksen I, II ja III sekä Michalin hallitus 26. tammikuuta 2021–  
Edeltäjä:  Tanel Kiik
Viron terveys- ja työministeri
 Kaja Kallaksen I hallitus 3. kesäkuuta 2022 – 18. heinäkuuta 2022  
Edeltäjä:  Tanel Kiik
Seuraaja:  Peep Peterson
Edustaja riigikogussa
 2019–2021  
Henkilötiedot
Syntynyt: 8. lokakuuta 1968 (ikä 56) Tallinna, Viron sosialistinen neuvostotasavalta
Kansalaisuus:   Viro
Tiedot
Puolue:  reformipuolue
Signe Riisalo (s. 8. lokakuuta 1968 Tallinna) on virolainen reformipuolueen poliitikko ja Viron nykyinen sosiaaliturvaministeri vuodesta 2021. Vuosina 2019–2021 hän istui riigikogussa.
Kesäkuusta heinäkuuhun 2022 Riisalo toimi myös Viron terveys- ja työministerinä sen jälkeen kun pääministeri Kaja Kallas oli erottanut hallituksesta keskustapuolueen ministerit. Keväällä 2023 nimitetyssä Kallaksen III hallituksessa hän jatkaa taas sosiaaliturvaministerinä.
Yksityiselämä

Riisalolla on tytär ja poika. Hänen aviomiehensä Tiit Riisalo on myös ministerinä Kallaksen III hallituksessa.
Aiheesta muualla

Signe Riisalo Viron hallituksen verkkosivuilla (viroksi)
Soutu kesäolympialaisissa 1928

Soutu
Vuoden  kesäolympialaisten soutu järjestettiin 2. – 10. elokuuta 1928 Slotenin kanaalissa Slotenissa. Tämä oli seitsemäs kerta kun laji oli mukana olympialaisten ohjelmassa. Mukana oli 244 osanottajaa 19 eri maasta. Soutu järjestettiin ainoastaan miehille. Tapahtumia oli seitsemän.